Multimedia

Multimedia (fra latin: multus, «mange», medius, «mellom») er bruken av flere forskjellige typer medier for å formidle informasjon (tekst, lyd, grafikk, animasjon, video og interaktivitet).

Beskrivelse

Begrepet 

Begrepet multimedia ble laget av sangeren og artisten Bobb Goldsteinn (født 1936) for å promotere åpningen av hans «Lightworks at L'Oursin»-show i juli 1966 i Southampton. Tidligere hadde for eksempel komponisten Richard Wagner (1813–1883) arbeidet med opera, drama, musikk – for å skape en perfekt syntese på scenen, men uten å benyttet begrepet multimedia. I slutten av 1970-årene ble begrepet knyttet til presentasjoner bestående av lysbildefremvisninger med flere projektorer som var synkronisert til et lydspor. I 1990-årene fikk imidlertid «multimedia» sin nåværende betydning.

Multimedia ble kåret som «Årets ord» i tysk i 1995, begrunnelse var «Multimedia har blitt et sentralt ord i den fantastiske nye medieverdenen». I vanlig bruk refererer multimedia nå mer og mer til en elektronisk kombinasjon av medier som video, stillbilder, lyd og tekst, og ofte på en slik måte at man kan være interaktivt. Mye av innholdet på nettet i dag faller innenfor denne definisjonen. Da man markedsførte datamaskiner i begynnelsen av 1990-årene ble de omtalt som multimedia-maskiner fordi de hadde en CD-ROM-stasjon, som kunne levere flere hundre megabyte med video-, bilde- og lyddata. Begrepet «video», hvis det ikke brukes utelukkende til bevegelige bilder, er vel en av de enkleste formene for multimedia.

I moderne tid kan en multimedieenhet refereres til en elektronisk enhet, for eksempel en smarttelefon, en Smart-TV eller en datamaskin.

Presentasjoner 

Multimediepresentasjoner er presentasjoner som inneholder flere typer medier. Med disse ulike typene medier kan det formidles et budskap til målgruppen og effektivt kommunisere med dem. Video er mye benyttet til visuelle multimedia presentasjoner fordi det kan skape et effektivt visuelt hjelpemiddel til ideen som skal fremføres. Diagrammer og grafer er et annet hjelpemiddel som en foredragsholder kan benytte til å gi en visuell ide.

Også simuleringer kan benyttes i form av resultater fremført som kurver eller diagrammer, og som animert eller 3D-konstruksjons video.

Etter som de elektroniske enhetene til stadighet blir forbedret forandrer også mulighetene innen multimedia seg. Online multimedia blir i økende grad objektorientert og datadrevet, og muliggjør applikasjoner med samarbeidende sluttbruker-innovasjon og personalisering.

De ulike formatene for teknologisk eller digital multimedia kan ha til hensikt å forbedre brukernes opplevelse, for eksempel for å gjøre det enklere og raskere å formidle informasjon ved salg og opplæring. Eller i underholdning eller kunst, kombiner en rekke kunstneriske innsikter som inkluderer elementer fra forskjellige kunstformer for å engasjere, inspirere eller fengsle et publikum.

I 2022 åpnet Nasjonalmuseet en utstilling med banebrytende norske multimedia anvendelser.

Eksempler

Presentasjoner 
De aller fleste bedrifter benytter en eller annen mer eller mindre avansert form for multimedia under møter, salg og opplæring.

Show

Mange artister har benyttet forskjellige former for multimedia under sine show. For eksempel har Jean-Michel Jarre siden slutten av 1970-årene holdt en rekke store show med musikk, lasere, animasjons fremvisning på bygnings-vegger og fyrverkeri, med opptil 1,5 millioner tilskuere.

Rammstein er et band som har satset stort på show med pyroteknikk og teatralske effekter.

Mange andre artister har mer eller mindre avanserte animasjoner på lerret bak senen. Pink Floyd var tidlig ute med animasjoner, de har i tillegg hatt store dukker på senen eller flygende over publikum.

Det er også vært flere show med musikk og animasjoner på bygninger. Under hyllesten av dronning Elizabeth II av Storbritannia sine 70 år på tronen ble Buckingham Palace brukt som lerret, under dette showet ble også droner benyttet. I Avignon ble lyd, animasjon og vibrasjon benyttet under showene.

Referanser

Eksterne lenker